[pic] | EVROPSKA KOMISIJA |

Bruselj, 11.3.2011

COM(2011) 113 konč.

POROČILO KOMISIJE EVROPSKEMU PARLAMENTU IN SVETU

Kakovost motornega bencina in dizelskih goriv, ki se uporabljajo v cestnem prometu v Evropski uniji:Šesto letno poročilo(Leto poročanja 2007)

POROČILO KOMISIJE EVROPSKEMU PARLAMENTU IN SVETU

Kakovost motornega bencina in dizelskih goriv, ki se uporabljajo v cestnem prometu v Evropski uniji:Šesto letno poročilo (Leto poročanja 2007)

Povzetek

Direktiva 98/70/ES[1] z vidika zdravja in okolja določa minimalne specifikacije za gorivo, ki se uporablja za vozila z motorji na prisilni vžig in motorji na kompresijski vžig. Kakovost goriva je pomembna za okolje, saj vpliva na emisije onesnaževal iz motorja, s tem pa na kakovost zraka. Od nje je odvisno tudi, koliko truda in sredstev morajo vložiti izdelovalci vozil, da bi izpolnili zahteve glede mejnih vrednosti emisij onesnaževal in toplogrednih plinov. Direktiva 2003/17/ES[2] o spremembi Direktive 98/70/ES zahteva dodatno zmanjšanje vsebnosti žvepla v motornem bencinu in dizelskih gorivih.

Neupoštevanje specifikacij za gorivo lahko povzroči povečanje emisij (presežne količine kisikovih spojin lahko na primer povečajo emisije NOx) ali celo poškoduje motor in sisteme za naknadno obdelavo izpušnih plinov (presežne količine žvepla na primer škodujejo katalizatorjem), kar povečuje emisije onesnaževal zraka. Zaradi zagotavljanja skladnosti s standardi kakovosti goriva, ki so obvezni na podlagi navedene direktive, se od držav članic zahteva, da uvedejo sisteme nadzora kakovosti goriv.

Člen 8 Direktive 98/70/ES od Komisije zahteva, da letno objavi poročilo o kakovosti goriva v državah članicah. To šesto poročilo Komisije povzema ugotovitve držav članic o kakovosti motornega bencina in dizelskih goriv ter njihovih prodanih količinah v letu 2007. Vse države članice razen Luksemburga so predložile nacionalna poročila za leto 2007.

Kakovost oblike sistemov držav članic za nadzor, raven skladnosti z mejnimi vednostmi in informacije v predloženih poročilih se še vedno izboljšujejo. Komisija bo še naprej spremljala skladnost z zahtevami iz Direktive ter po potrebi predlagala ustrezne in sorazmerne ukrepe.

Kot je bilo ugotovljeno v letu 2006, goriva brez žvepla[3] kljub temu, da v državah članicah predstavljajo vedno pomembnejši delež vrst in prodaje goriva, na bencinskih servisih še vedno niso povsod označena. Pri nekaterih državah članicah še vedno prihaja do večjih težav s pravočasnim poročanjem. Stanje glede slednjih nepravočasnih poročil se je v primerjavi s prejšnjim letom še poslabšalo. Irska, Italija in Nizozemska so svoja poročila predložile z več kot trimesečno zamudo, Združeno kraljestvo in Malta pa sta poročili predložila z več kot sedemmesečno zamudo. Luksemburg poročila za leto 2007 ni predložil.

Nadzor kakovosti goriv v letu 2007 je pokazal, da se specifikacije za motorni bencin in dizelska goriva, določene v Direktivi 98/70/ES, na splošno upoštevajo, ponovno je bilo ugotovljenih le nekaj prekoračitev. Pri motornem bencinu so bile ugotovljene prekoračitve predvsem pri parametrih raziskovalno/motorsko oktansko število (RON/MON)[4], parni tlak v poletnem obdobju[5] in destilacija/izparevanje pri 100/150 °C[6]. Pri dizelskem gorivu so bile prekoračitve ugotovljene predvsem pri parametrih vsebnost žvepla in destilacijska točka: 95 %.

Ker so prekoračitve sorazmerno redke, večina držav članic pa ukrepa in gorivo, ki ni v skladu z zahtevami, umakne iz prodaje, Komisiji niso znani nikakršni negativni učinki na emisije vozil ali delovanje motorja zaradi teh prekoračitev. Vendar Komisija države članice poziva k nadaljnjemu ukrepanju, da se zagotovi popolna skladnost in da do tovrstnih težav ne bi prišlo v prihodnosti. Podrobnosti o ukrepih držav članic so, če so na voljo, navedene v poglavjih podrobnega poročila o posameznih državah za leto 2007[7]. Komisija bo še naprej spremljala skladnost z zahtevami o kakovosti goriva, ki jih določa Direktiva.

Nižja vsebnost žvepla pomaga zmanjševati onesnaženje zraka in uvajati nove tehnologije motorjev. Kot je razvidno iz razpredelnice 1, je povprečna vsebnost žvepla v letu 2007 bistveno nižja od vsebnosti, sporočene za leto 2004, vendar se od leta 2005 ni veliko zmanjšala. Delež goriv brez žvepla in goriv z nizko vsebnostjo žvepla[8] se je med letoma 2001 in 2005, ko je postalo obvezno, da imajo vsa goriva nizko vsebnost žvepla, v vseh državah članicah pa so morala biti uvedena goriva brez žvepla, povečal.

Razpredelnica 1: Letno spreminjanje povprečne vsebnosti žvepla v motornem bencinu in dizelskih gorivih

EU | Povprečna vsebnost žvepla (ppm) | EU15 | EU12 |

Gorivo/leto | 2001 | 2002 | 2003* | 2004* | 2005* | 2006** | 2007*** | 2007*** | 2007 |

Motorni bencin | 68 | 51 | 37 | 38 | 19 | 18 | 18 | 18 | 18 |

Dizelsko gorivo | 223 | 169 | 125 | 113 | 25 | 22 | 23 | 23 | 24 |

*Izključuje Francijo, ki ni poročala v letih 2003 – 2005. Pristop novih EU-10 od leta 2004.

** Izključuje Malto, ki ni poročala leta 2006.

*** Izključuje Luksemburg, ki ni poročal v letu 2007.

Nacionalni sistemi spremljanja kakovosti goriv se še vedno zelo razlikujejo. Vendar je mogoče pričakovati, da bodo zahteve iz Direktive spodbudile njihovo večjo enotnost in izboljšale kakovost poročanja.

2. Uvod

Specifikacije za motorni bencin in dizelska goriva, ki se prodajajo v Evropski uniji, so določene v prilogah k Direktivi 98/70/ES. Od 1. januarja 2005 velja le en niz specifikacij za gorivo. Direktiva od držav članic zahteva, da v obliki povzetka poročajo o kakovosti goriv, prodanih na svojih ozemljih. Od leta 2004 morajo države članice poročati o svojem spremljanju v skladu z evropskim standardom EN 14274[9] ali sistemi enake zanesljivosti. Člen 8 Direktive 98/70/ES, kakor je bil spremenjen s členom 1(5) Direktive 2003/17/ES, od Komisije zahteva, da posreduje rezultate poročanja držav članic o kakovosti goriva. V skladu z navedeno zahtevo povzema to šesto poročilo Komisije podatke o kakovosti motornega bencina in dizelskih goriv ter količini, prodani v Skupnosti leta 2007. Poročila iz prejšnjih let so na voljo na spletnih straneh Komisije[10].

3. Nacionalni sistemi nadzora

Popravki formata za poročanje, določenega z Odločbo Komisije 2002/159/ES in evropskim standardom EN 14274: 2003, ki so opredeljeni v predlogi za poročanje v formatu Excel, so povečali uporabnost informacij ter olajšali analizo trendov v EU. Kakovost oblike sistemov za nadzor, skladnost z mejnimi vednostmi in informacije v predloženih poročilih se v večini primerov še naprej izboljšujejo. Vendar so na nekaterih ključnih področjih še potrebne izboljšave, kot sledi:

Key |

Nekatere države članice so poročila predložile prepozno; Združeno kraljestvo in Malta več kot sedem mesecev prepozno ter Irska, Italija in Nizozemska več kot tri mesece prepozno. Pozivajo se k pravočasnemu poročanju, da ne bi zmanjševali prizadevanj drugih. Nekatere države članice ne izpolnjujejo zadostnega vzorčenja za vsa goriva ali pa ne vzorčijo v zadostnem številu na bencinskih servisih (za razliko od skladišč/rafinerij). Slika 2 povzema frekvenco vzorčenja v EU v letu 2007. Če države članice uporabljajo svoje lastne nacionalne sisteme, morajo biti ti v celoti opisani. Ta opis mora prikazovati enakovrednost sistema nadzora glede statistične zanesljivosti z EN 14274: 2003. Za nadzore v letih 2004–2007 to še vedno v večini primerov ni bilo zagotovljeno, v prihodnje pa se mora zagotoviti. Pri uporabi statističnega modela EN 14274 C morajo države za uporabo tega modela navesti jasne razloge. Zdi se, da bi nekatere države članice lahko namesto tega modela prav tako uporabile model A ali B. Goriva brez žvepla morajo biti jasno označena, da se potrošnikom zagotovi možnost, da jih izberejo. V nekaterih državah članicah vsebnost žvepla na bencinskih servisih ni jasno označena. Poročanje o označevanju bi lahko avtomobilski industriji pomagalo pri krepitvi zaupanja v dostopnost goriv brez žvepla, da bi se vozila, ki taka goriva v polni meri izkoriščajo, širše uvajala. Bilo bi dragoceno, če bi tudi države, ki tega še ne počnejo, poročale o rezultatih analiz vsebnosti žvepla posebej za goriva z nizko vsebnostjo žvepla in goriva brez žvepla, da bi se še bolj potrdila kakovost goriv brez žvepla. |

4. Leto poročanja 2007

4.1 Kakovost in količina goriva

Celotno prodano količino motornega bencina in dizelskega goriva v EU zdaj sestavljajo goriva z nizko vsebnostjo žvepla ali goriva brez žvepla. V celotni prodani količini motornega bencina je imelo 53 % nizko vsebnost žvepla, 47 % pa je bilo brez žvepla. Za dizelsko gorivo so ustrezne vrednosti znašale 58 % oziroma 42 %.

V letu 2005 se je število goriv z različnimi RON in vsebnostmi žvepla, ki so bila na voljo v EU, zaradi nove obvezne mejne vrednosti žvepla < 50 ppm zmanjšalo. Leta 2007 je bil v prodaji večinoma motorni bencin z RON 95 (85 % celotne prodane količine, od tega je 50 % imelo nizko vsebnost žvepla, 35 % pa je bilo brez žvepla); glej sliko 1 ter razpredelnico v Prilogi za podrobnosti po državah članicah.

Slika 1: Deleži prodaje goriv v EU glede na vrsto goriva (%) v letu 2007

Prodaja motornega bencina | 2007 | Prodaja dizelskega goriva | 2007 |

[pic] | [pic] |

Vrsta | % | Vrsta | % |

4 | Neosvinčeni motorni bencin min. RON = 95 | 0,0 % |

5 | Neosvinčeni motorni bencin min. RON = 95 (< 50 ppm S) | 49,7 % |

6 | Neosvinčeni motorni bencin min. RON = 95 (< 10 ppm S) | 35,2 % |

7 | Neosvinčeni motorni bencin 95 =< RON < 98 | 0,0 % |

8 | Neosvinčeni motorni bencin 95 =< RON < 98 (< 50 ppm S) | 3,0 % |

9 | Neosvinčeni motorni bencin 95 =< RON < 98 (< 10 ppm S) | 0,07 % |

10 | Neosvinčeni motorni bencin RON >= 98 | 0,0 % |

11 | Neosvinčeni motorni bencin RON >= 98 (< 50 ppm S) | 0,1 % |

12 | Neosvinčeni motorni bencin RON >= 98 (< 10 ppm S) | 5,3 % |

Podobno kot v letih 2001–2006 je bila leta 2007 največja prodaja goriv dosežena v Franciji, Nemčiji, Italiji, Španiji in Združenem kraljestvu (slika 3). V skoraj vseh državah članicah prevladuje prodaja dizelskega goriva. Vendar se relativni deleži prodanega motornega bencina in dizelskega goriva občutno razlikujejo.

V državah članicah EU-12 je bilo prodane 12,4 % oziroma 12,6 % celotne količine prodanega motornega bencina in dizelskega goriva v EU (v letu 2006 sta bili za države EU-10 te vrednosti 10,1 % in 9,9 %). Delež prodanega motornega bencina in dizelskega goriva brez žvepla je bil v državah EU-10 višji (49 % oziroma 49%) kot v državah EU-15 (46% oziroma 41%).

Glede na poročila je bilo po letu 2001 manj odstopanj glede števila različnih vrst goriva, ki so na voljo v EU (slika 4). V letu 2007 so v posameznih državah navadno na voljo dve do tri vrste motornega bencina, kar izhaja večinoma iz različnih oktanskih števil (kategorija RON). Vendar se v nekaterih primerih pojavljajo ločene vrste brez žvepla.

Državam članicam pred letom 2009 še ni treba v celoti preiti na goriva brez žvepla. Vendar so se Danska, Finska, Nemčija, Madžarska, Nizozemska in Švedska že leta 2007 v celoti preusmerile na vrste motornega bencina in dizelskega goriva brez žvepla. Tudi Avstrija in Estonija sta v celoti prešli na motorni bencin brez žvepla (glej sliki 5 in 6). Na Švedskem je že od leta 1999 praktično vse dizelsko gorivo brez žvepla, v Nemčiji pa je to na voljo od leta 2003.

Številne države članice še niso začele posebej tržiti (in označevati) goriva brez žvepla. Iz slike 7 je razvidno, da se je ugotovilo, da je bila povprečna vsebnost žvepla nekaterih vrst goriv manjša od 10 ppm, gorivo pa je bilo trženo kot gorivo z nizko vsebnostjo žvepla (< 50 ppm). Zato se zdi, da bi se v teh državah lahko prodajala goriva brez žvepla, čeprav niso označena kot taka. Poleg tega nekatere države članice niso predložile dovolj podatkov za presojo, ali so goriva brez žvepla na voljo „ na ustrezno uravnoteženi geografski osnovi “, kakor zahteva Direktiva.

Slika 2: Frekvenca vzorčenja pri nadzoru kakovosti goriva v EU leta 2007 (povprečno število vzorcev na vrsto goriva)

Povprečno število vzorcev/vrsta goriva | [pic] |

Motorni bencin | Dizelsko gorivo |

Slika 3: Prodaja goriva v letu 2007 glede na vrsto goriva v celotni EU (v milijonih litrov) po državah članicah

Prodaja goriva v milijonih litrov | [pic] |

Skupaj motorni bencin | Skupaj dizelsko gorivo |

Opomba : Izključuje Luksemburg, ki leta 2007 ni poročal.

Slika 4: Število vrst goriva, ki so bile na voljo v državah članicah EU v letu 2007

Število vrst goriva, ki so na voljo | [pic] |

Število vrst motornega bencina | Število vrst dizelskega goriva |

Slika 5: Prodaja vrst motornega bencina z nizko vsebnostjo žvepla v EU (%) v letu 2007 po državah članicah

Deleži prodaje motornega bencina po državah | [pic] |

Motorni bencin | Dizelsko gorivo |

Opomba: Izključuje Luksemburg, ki leta 2007 ni poročal.

4.2 Skladnost z Direktivo 98/70/ES v letu 2007

V razpredelnici 2 je prikazan povzetek skladnosti držav članic z Direktivo 98/70/ES v letu 2007. Poroča tako o rezultatih analiz vzorcev glede mejnih vrednosti kot o skladnosti formata in vsebine poročanja. Kot že v obdobju 2001–2006 so nekatere države članice predložile nepopolne in/ali prepozne informacije, kar je vplivalo na kakovost ocene skladnosti. Zato bo Komisija z državami članicami sodelovala, da se njihovo poročanje po potrebi izboljša.

V skladu s členom 9a morajo države članice določiti kazni za kršitve Direktive. Podrobnosti o ukrepih zaradi neskladnosti z mejnimi vrednostmi so, če so bile sporočene, vključene v poglavja podrobnega poročila o posameznih državah za leto 2007[11].

V sedmih državah sta tako motorni bencin kot dizelsko gorivo skladna z mejnimi vrednostmi (v letu 2006 je bilo tako v osmih državah). 19 držav članic je predložilo popolna poročila po vseh parametrih, ki jih za spremljanje določa Direktiva. Zaradi veljavne ureditve nadzora je v Belgiji vzorčenje občutno obsežnejše kot v ostalih državah članicah. Če bi se ti rezultati preprosto združili z rezultati nadzorov iz drugih držav članic, bi bili rezultati zaradi tega izkrivljeni, s čimer bi se zakrili trendi v EU kot celoti. Zato so prekoračitve in vzorci iz Belgije iz spodnje analize poročanih prekoračitev izključeni[12].

17 držav članic (osem iz EU-15) je poročalo o najmanj enem vzorcu motornega bencina, ki ni bil v skladu z Direktivo 98/70/ES, leta 2006 pa je bilo takšnih držav članic 16 (osem iz EU-15). Pri tem je šlo spet predvsem za parametre raziskovalno/motorno oktansko število (RON/MON 68 vzorcev), parni tlak v poletnem obdobju (DVPE, 43 vzorcev) in destilacija/izparevanje pri 100/150 °C (14 vzorcev).

To pomeni povečanje tako števila kot deleža neskladnih vzorcev motornega bencina v državah članicah EU-15 in EU-12. V EU-15 se je delež vzorcev, ki presegajo mejne vrednosti, skoraj podvojil z 0,55 % v letu 2006 na 1,0 % v letu 2007. To povečanje je večinoma mogoče pripisati večjemu številu vzorcev, ki presegajo mejne vrednosti za parametre „drugo“[13]. V državah članicah EU-12 se je delež vzorcev, ki presegajo mejne vrednosti, povečal z 2 % v letu 2006 na 3,5 % v letu 2007, pri čemer je povečanje večinoma posledica vzorcev, ki presegajo mejne vrednosti MON/RON.

12 držav članic (štiri iz EU-15) je poročalo o najmanj enem vzorcu dizelskega goriva, ki ni bil v skladu z Direktivo 98/70/ES, leta 2006 pa je bilo takšnih držav članic deset (tri iz EU-15). Glavna prekoračena parametra za dizelsko gorivo sta bila vsebnost žvepla (28 vzorcev), destilacijska točka: 95 % (11 vzorcev).

V državah članicah EU-15 se je število prekoračitev mejnih vrednosti za dizelsko gorivo v letu 2007 povečalo. Vendar je delež vzorcev, ki presegajo mejne vrednosti, še vedno manjši kot pred letom 2006. Države članice EU-10 so imele v letu 2005 zaradi uvedbe obvezne ravni < 50 ppm v začetku tega leta precejšne težave z vsebnostjo žvepla. Zdi se, da so te težave odpravljene, saj so države članice EU-12 zadržale nižje ravni prekoračitev, ki so bile ugotovljene tudi v letu 2006.

Razpredelnica 2: Povzetek skladnosti držav članic z 98/70/ES za poročanje leta 2007.

Država članica | Neskladnost z mejno vrednostjo(1) (meje zaupanja – 95 %) (neskladni vzorci/vsi vzorci) | Nepopolno poročanje (Število neizmerjenih parametrov/skupaj) | Pozno poročilo (do 30.6.2008)(2) | Opombe |

Motorni bencin | Dizelsko gorivo | Motorni bencin | Dizelsko gorivo |

5. SKLEPI

Kakovost goriva je pomembna za okolje, saj vpliva na emisije onesnaževal iz motorja, s tem pa na kakovost zraka, od tega pa je odvisno tudi, koliko truda in sredstev morajo vložiti izdelovalci vozil, da bi izpolnili zahteve glede mejnih vrednosti emisij onesnaževal in toplogrednih plinov. Nadzor kakovosti goriv v letu 2007 kaže, da se specifikacije za motorni bencin in dizelska goriva, določene v Direktivi 98/70/ES, na splošno upoštevajo, ugotovljenih je bilo le nekaj prekoračitev. Ker so prekoračitve sorazmerno redke, večina držav članic pa ukrepa in gorivo, ki ni v skladu z zahtevami, umakne iz prodaje, Komisiji niso znani nikakršni negativni učinki na emisije vozil ali delovanje motorja zaradi teh prekoračitev. Vendar Komisija države članice poziva k nadaljnjemu ukrepanju, da se zagotovi popolna skladnost in da do tovrstnih težav ne bi prišlo v prihodnosti. Komisija bo še naprej spremljala skladnost z zahtevami glede kakovosti goriv iz Direktive ter bo po potrebi predlagala ustrezne in sorazmerne ukrepe.

Delež goriv z nizko vsebnostjo žvepla in goriv brez žvepla se je v letih od 2001 do 2005 povečal. Povprečna vsebnost žvepla v gorivih se je od leta 2005, ko so po vsej EU goriva z nizko vsebnostjo žvepla postala obvezna in so se uvedla goriva brez žvepla, ustalila. Vendar v številnih državah članicah na bencinskih servisih niso vedno ustrezno označena.

Če se goriv brez žvepla ne označuje, jih potrošniki nimajo možnosti izbrati, zato se bodo manj verjetno odločali uporabljati tehnologijo, za katero so ta goriva potrebna. To občutno zmanjšuje vrednost dostopnosti goriv, ki ustrezajo tem merilom. Zato bi lahko to slabo označevanje škodilo uvajanju vozil, ki uporabljajo tehnologijo, za katero so potrebna goriva brez žvepla. Posledično je mogoče, da možnosti zmanjševanja emisij CO2, ki nastaja v cestnem prometu, ne bodo povsem izkoriščene.

Poročanje o označevanju bi pomagalo avtomobilski industriji pridobiti zaupanje v razpoložljivost goriva, to pa bi spodbudilo uvajanje vozil, ki bi lahko najbolj izkoristila prednosti goriv brez žvepla, kar bi zmanjšalo emisije onesnaževal in toplogrednih plinov. Države članice niso predložile veliko podatkov o geografski razpoložljivosti goriv brez žvepla na svojem ozemlju. Večina držav članic je samo navedla, da so splošno dostopna, pri tem pa ni predložila nikakršnih dodatnih podatkov, na podlagi katerih bi bilo mogoče ugotoviti geografsko razpoložljivost.

Sistemi nadzora kakovosti goriva, vzpostavljeni na nacionalni ravni, se precej razlikujejo in bi jih bilo treba zaradi zagotavljanja preglednih in primerljivih rezultatov dodatno poenotiti. Izvajanje Direktive 2003/17/ES je povečalo kakovost poročanja, saj se od držav članic zahteva, da poročajo o nadzoru v skladu z novim evropskim standardom EN 14274 ali sistemi enake zanesljivosti. Kadar države članice ne poročajo v skladu z obliko iz EN 14274, morajo to utemeljiti.

PRILOGA : Prodaja goriva v EU leta 2007 glede na vrsto goriva (v milijonih litrov)

ID | V milijonih litrov | Avstrija | Belgija | Danska | Finska | Francija | Nemčija | Grčija | Irska | Italija | Luksemburg | Nizozemska | Portugalska | Španija | Švedska | Združeno kraljestvo | EU15 | EU15 | | | Vrsta goriva | AT | BE |DK |FI |FR |DE |EL |IE |IT |LU |NL |PT |ES |SE |UK |EU15 |% | | 1 |Neosvinčeni motorni bencin min. RON = 91 |- |- |- |- |- |- |- |- |- |- |- |- |- |- |- |0 |0,0 % | |2 |Neosvinčeni motorni bencin min. RON = 91 (< 50 ppm S) |- |- |- |- |- |- |- |- |- |0 |- |- |- |- |- |0 |0,0 % | |3 |Neosvinčeni motorni bencin min. RON = 91 (< 10 ppm S) |642 |- |507 |- |- |7 548 |- |- |- |- |- |- |- |- |- |8 697 |7,2 % | |4 |Neosvinčeni motorni bencin min. RON = 95 |- |- |- |- |- |- |- |- |- |- |- |- |- |- |- |0 |0,0 % | |5 |Neosvinčeni motorni bencin min. RON = 95 (< 50 ppm S) |- |71 |- |- |10 145 |- |4 744 |1 680 |13 816 |0 |- |- |7 917 |- |22 890 |61 264 |50,6 % | |6 |Neosvinčeni motorni bencin min. RON = 95 (< 10 ppm S) |1 944 |1 358 |1 917 |2 272 |- |20 458 |- |792 |1 423 |- |5 418 |- |- |4 914 |- |40 498 |33,4 % | |7 |Neosvinčeni motorni bencin 95 =< RON < 98 |- |- |- |- |- |- |- |- |- |- |- |- |- |- |- |0 |0,0 % | |8 |Neosvinčeni motorni bencin 95 =< RON < 98 (< 50 ppm S) |- |- |- |- |- |- |453 |- |- |- |- |1 845 |0 |- |1 129 |3 427 |2,8 % | |9 |Neosvinčeni motorni bencin 95 =< RON < 98 (< 10 ppm S) |- |- |- |- |- |- |- |- |- |- |- |- |- |- |92 |92 |0,1 % | |10 |Neosvinčeni motorni bencin RON >= 98 |- |- |- |- |- |- |- |- |- |- |- |- |- |- |- |0 |0,0 % | |11 |Neosvinčeni motorni bencin RON >= 98 (< 50 ppm S) |- |23 |- |- |- |- |- |- |- |0 |- |- |- |- |- |23 |0,0 % | |12 |Neosvinčeni motorni bencin RON >= 98 (< 10 ppm S) |76 |435 |11 |209 |3 210 |824 |401 |- |- |- |166 |305 |1 137 |322 |- |7 096 |5,9 % | | | Motorni bencin (navadni) | 0 |0 |0 |0 |0 |0 |0 |0 |0 |0 |0 |0 |0 |0 |0 |0 |0,0 % | | | Motorni bencin (< 50 ppm žvepla) | 0 |94 |0 |0 |10 145 |0 |5 197 |1 680 |13 816 |0 |0 |1 845 |7 917 |0 |24 019 |64 714 |53,4 % | | | Motorni bencin (< 10 ppm žvepla) | 2 662 |1 793 |2 435 |2 481 |3 210 |28 829 |401 |792 |1 423 |0 |5 585 |305 |1 137 |5 236 |92 |56 383 |46,6 % | | | Skupaj motorni bencin | 2 662 |1 888 |2 435 |2 481 |13 354 |28 829 |5 598 |2 472 |15 239 |0 |5 585 |2 150 |9 054 |5 236 |24 111 |121 097 |100 % | | 13 | Dizelsko gorivo |- |- |- |- |- |- |- |- |- |- |- |- |- |- |- |0 |0,0 % | |14 | Dizelsko gorivo (< 50 ppm žvepla) |1 132 |387 |- |- |38 461 |- |4 131 |2 558 |31 573 |0 |- |5 491 |30 773 |- |10 285 |124 790 |58,9 % | |15 | Dizelsko gorivo (< 10 ppm žvepla) |6 338 |7 361 |3 191 |2 607 |1 061 |35 524 |36 |645 |1 982 |- |7 979 |317 |0 |4 679 |15 216 |86 936 |41,1 % | | | Skupaj dizelsko gorivo | 7 469 |7 748 |3 191 |2 607 |39 521 |35 524 |4 167 |3 203 |33 555 |0 |7 979 |5 808 |30 773 |4 679 |25 501 |211 726 |100 % | | | | | | | | | | | | | | | | | | | | | | ID | V milijonih litrov | Ciper | Češka | Estonija | Madžarska | Latvija | Litva | Malta | Poljska | Slovaška | Slovenija | Bolgarija | Romunija | EU12 | EU12 | | EU | EU | | | Vrsta goriva | CY |CZ |EE |HU |LV |LT |MT |PL |SK |SI |BG |RO |EU12 |% | |EU |% | | 1 |Neosvinčeni motorni bencin min. RON = 91 |- |- |- |- |- |- |- |- |- |- |- |- |0 |0,0 % | |0 |0,0 % | |2 |Neosvinčeni motorni bencin min. RON = 91 (< 50 ppm S) |- |161 |- |- |12 |80 |- |- |19 |- |- |- |272 |1,6 % | |272 |0,2 % | |3 |Neosvinčeni motorni bencin min. RON = 91 (< 10 ppm S) |- |0 |- |- |- |- |- |- |23 |- |- |- |23 |0,1 % | |8 720 |6,3 % | |4 |Neosvinčeni motorni bencin min. RON = 95 |- |- |- |- |- |- |- |- |- |- |- |- |0 |0,0 % | |0 |0,0 % | |5 |Neosvinčeni motorni bencin min. RON = 95 (< 50 ppm S) |427 |2 732 |- |- |453 |695 |77 |93 |105 |- |822 |2 070 |7 473 |43,7 % | |68 737 |49,7 % | |6 |Neosvinčeni motorni bencin min. RON = 95 (< 10 ppm S) |- |0 |404 |1 970 |- |7 |- |4 964 |646 |- |- |227 |8 217 |48,0 % | |48 715 |35,2 % | |7 |Neosvinčeni motorni bencin 95 =< RON < 98 |- |- |- |- |- |- |- |- |- |- |- |- |0 |0,0 % | |0 |0,0 % | |8 |Neosvinčeni motorni bencin 95 =< RON < 98 (< 50 ppm S) |- |- |- |- |- |- |18 |- |- |741 |- |- |759 |4,4 % | |4 186 |3,0 % | |9 |Neosvinčeni motorni bencin 95 =< RON < 98 (< 10 ppm S) |- |- |- |- |- |- |- |- |- |- |- |- |0 |0,0 % | |92 |0,1 % | |10 |Neosvinčeni motorni bencin RON >= 98 |- |- |- |- |- |- |- |- |- |- |- |- |0 |0,0 % | |0 |0,0 % | |11 |Neosvinčeni motorni bencin RON >= 98 (< 50 ppm S) |48 |- |- |- |3 |- |- |30 |1 |80 |- |- |162 |0,9 % | |185 |0,1 % | |12 |Neosvinčeni motorni bencin RON >= 98 (< 10 ppm S) |- |40 |56 |74 |- |18 |- |0 |16 |- |- |- |203 |1,2 % | |7 299 |5,3 % | | | Motorni bencin (navadni) | 0 |0 |0 |0 |0 |0 |0 |0 |0 |0 |0 |0 |0 |0,0 % | | 0 |0,0 % | | | Motorni bencin (< 50 ppm žvepla) | 475 |2 893 |0 |0 |468 |775 |95 |123 |126 |821 |822 |2 070 |8 666 |50,7 % | | 73 380 |53,1 % | | | Motorni bencin (< 10 ppm žvepla) | 0 |40 |459 |2 044 |0 |25 |0 |4 964 |685 |0 |0 |227 |8 443 |49,3 % | | 64 826 |46,9 % | | | Skupaj motorni bencin | 475 |2 933 |459 |2 044 |468 |799 |95 |5 087 |811 |821 |822 |2 297 |17 109 |100,0 % | | 138 21 |100 % | | 13 | Dizelsko gorivo |- |- |- |- |- |- |- |- |- |- |- |- |0 |0,0 % | |0 |0,0 % | |14 | Dizelsko gorivo (< 50 ppm žvepla) |418 |4 769 |201 |- |896 |1 136 |110 |339 |323 |1 366 |2 228 |3 849 |15 635 |51,1 % | |140 42 |57,9 % | |15 | Dizelsko gorivo (< 10 ppm žvepla) |- |0 |246 |2 408 |37 |137 |- |10 976 |631 |- |- |555 |14 991 |48,9 % | |101 93 |42,1 % | | | Skupaj dizelsko gorivo | 418 |4 769 |447 |2 408 |933 |1 273 |110 |11 316 |954 |1 366 |2 228 |4 404 |30 625 |100,0 % | | 242 35 |100 % | |

[1] Direktiva 98/70/ES o kakovosti motornega bencina in dizelskega goriva ter spremembi Direktive 93/12/EGS UL L 350, 28.12.1998, str. 58.

[2] Direktiva 2003/17/ES Evropskega parlamenta in Sveta z dne 3. marca 2003 o spremembi Direktive 98/70/ES o kakovosti motornega bencina in dizelskega goriva, UL L 76, 22.3.2003, str. 10.

[3] Izraz „brez žvepla“ ali „ničelna vsebnost žvepla“ pomeni vsebnost žvepla < 10 ppm.

[4] Raziskovalno oktansko število (RON) je kvantitativna mera največjega kompresijskega razmerja, pri katerem se lahko v motorju uporabi motorni bencin, ne da bi se del zmesi v motorju samodejno vžgal. Samodejni vžigi povzročijo preveliko porabo goriva ter povečujejo emisije hlapnih organskih spojin in ogljikovega monoksida.

[5] Parni tlak je mera za hlapljivost goriva. Uravnava se poleti, ker so zaradi temperatur v tem letnem času tudi emisije hlapnih organskih spojin največje, te pa so predhodniki prizemnega ozona. Prekoračitve pomenijo povečanje emisij hlapnih organskih spojin.

[6] Destilacijski parameter določa delež goriva, ki izpari pri 100 ˚C in 150 ˚C. Tako je omejen delež hlapljivih sestavin, ki jih je mogoče primešati motornemu bencinu. Prekoračitve lahko povzročijo nastanek parnih mehurčkov v motorju in otežujejo vožnjo.

[7] https://circabc.europa.eu/w/browse/5e89b837-2bec-4284-b9fe-c156271268f7.

[8] Izraz „nizka vsebnost žvepla“ ustreza vsebnosti žvepla < 50 ppm.

[9] EN 14274:2003 – Goriva za motorna vozila – Ocena kakovosti motornih bencinov in dizelskih goriv – Sistem spremljanja kakovosti goriv (FQMS) (Automotive fuels - Assessment of petrol and diesel quality - Fuel quality monitoring system (FQMS)).

[10] https://circabc.europa.eu/w/browse/5e89b837-2bec-4284-b9fe-c156271268f7.

[11] https://circabc.europa.eu/w/browse/5e89b837-2bec-4284-b9fe-c156271268f7.

[12] V podrobnem poročilu o nadzoru iz leta 2007 je nekaj napak pri izvedbi te prilagoditve. Posledično je bil delež vzorcev, ki presegajo mejne vrednosti, v podrobnem poročilu za leto 2007 in podrobnih poročilih za predhodna leta izračunan napačno. Spodnji deleži prekoračitev so popravki tistih iz podrobnega poročila, ta napaka pa bo v podrobnih poročilih od leta 2008 naprej popravljena.

[13] Kategorija parametrov „drugo“ obsega aromate, kisikove spojine in vsebnost svinca.